OpenLLM-France/wikimedia huggingface dataset:
# Yuriko Koike

Yuriko Koike (japonès: 小池 百合子) (Ashiya, 15 de juliol de 1952) és una política japonesa, actual governadora de Tòquio. Anteriorment havia estat membre de la Cambra de Representants del Japó (1993-2016), ministra de defensa (2007) i ministra de medi ambient (2003-2006). Membre del Partit Liberal Demòcrata del Japó el 2017 va abandonar el partit per formar Tomin First no Kai, amb el que va concórrer a les Eleccions generals japoneses de 2017.
Les seves posicions polítiques son fortament conservadores i pròximes al nacionalisme japonès. Se la considera una defensora del liberalisme econòmic i de la reforma administrativa i pressupostària. També se la considera revisionista respecte l'Article 9 de la Constitució Japonesa.
Com a primera dona en ocupar el càrrec de governadora de Tòquio, també és una ferma defensora del progrés de la dona en el món laboral. Com a defensora del medi ambient, el 2005 va promoure la campanya Cool Biz, que intentava reduir les emissions en el consum d'aire condicionat durant l'estiu. El 2011, Super Cool Biz, una nova edició de la campanya de 2005 va influir la industria de la moda fins al punt de donar lloc a peces de vestir insòlites, com ara, les sabates amb aire condicionat.

## Referències

* ↑ «Tokyo Gov. Yuriko Koike: Media-savvy operator with stomach for a fight». The Japan Times, 27-09-2017. Arxivat de l'original el 23 d’octubre 2017 [Consulta: 22 octubre 2017].
* ↑ «Japan's Tokyo Governor Yuriko Koike: Lipstick ninja with stomach for a fight». The Straits Times, 27-09-2017 [Consulta: 22 octubre 2017].
* ↑ AM, Drishya Nair 07/28/11 AT 6:06. «Japanese Invent Air-conditioned Shoes», 28-07-2011. [Consulta: 12 març 2021].
# Picot escapulat occidental

El picot escapulat occidental (Colaptes cafer) és una espècie d'ocell de la família dels pícids (Picidae) que habita boscos oberts, mixtes i ciutats des d'Alaska, centre de Yukon, nord-oest i sud de Mackenzie i nord de Manitoba, cap al sud, fins al nord-oest de Baixa Califòrnia, terres altes de Mèxic fins Oaxaca, Chiapas i a través de Guatemala, El Salvador i Hondures fins al nord de Nicaragua.
# Lepidocephalichthys sandakanensis

Lepidocephalichthys sandakanensis és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 4,4 cm de llargària total.

## Hàbitat

Viu en zones de clima tropical.

## Distribució geogràfica

Es troba a Borneo.

## Referències

* ↑ «Lepidocephalichthys sandakanensis». Catalogue of Life. (anglès) (anglès)
* ↑ The Taxonomicon (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* 1 2 FishBase (anglès)

## Bibliografia

* Doi, A. 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Poeciliopsis paucimaculata

Poeciliopsis paucimaculata és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3,5 cm de longitud total.

## Distribució geogràfica

Es troba a Centreamèrica: Costa Rica.

## Referències

* ↑ UNEP-WCMC Species Database (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Turbo Basic

Turbo Basic és un compilador del llenguatge de programació BASIC realitzat el1989. Es caracteritza per tenir funcions gràfiques. Va ser un dels últims BASIC abans de l'aparició de Visual Basic. És compatible amb QuickBasic, fins al punt que un manual de Turbo Basic pot ser utilitzat perfectament per programar en QuickBasic.

## Exemple de codi

Hi ha un Turbo-BASIC XL per als microcomputadors Atari de 8 bits, però no té relació amb el Turbo BASIC de Borland que tracta aquest article.

## Vegeu també

* Basic en francès
* Linotte Programació en llengua francesa
* Turbo-BASIC XL
# Filotes (militar 319 aC)

Filotes (en llatí Philotas, en grec antic Φιλώτας) fou un militar macedoni al servei d'Antígon el Borni a partir del 319 aC.
Per ordre d'Antígon, va fer promeses i suborns als argiràspides que servien a Èumenes de Càrdia, i especialment als seus caps Antígenes i Tèutam, però no va aconseguir els seus serveis, encara que Tèutam per un moment es va deixar temptar. El seu company li va recordar el deure dels argiràspides i van continuar fidels, segons Diodor de Sicília.

## Referències

* ↑ 6.Philotas a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 330
# Whitesboro-Burleigh

Whitesboro-Burleigh és una concentració de població designada pel cens dels Estats Units a l'estat de Nova Jersey. Segons el cens del 2000 tenia 1.836 habitants.

## Demografia

Segons el cens del 2000, Whitesboro-Burleigh tenia 1.836 habitants, 759 habitatges, i 478 famílies. La densitat de població era de 172,5 habitants per km².
Dels 759 habitatges en un 23,2% hi vivien nens de menys de 18 anys, en un 44,1% hi vivien parelles casades, en un 14,1% dones solteres, i en un 37% no eren unitats familiars. En el 32,8% dels habitatges hi vivien persones soles el 21,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,05.
Per edats la població es repartia de la següent manera: un 24% tenia menys de 18 anys, un 5,7% entre 18 i 24, un 23,7% entre 25 i 44, un 21,8% de 45 a 60 i un 24,8% 65 anys o més.
L'edat mediana era de 43 anys. Per cada 100 dones de 18 o més anys hi havia 83,3 homes.
La renda mediana per habitatge era de 34.231 $ i la renda mediana per família de 42.568 $. Els homes tenien una renda mediana de 32.179 $ mentre que les dones 24.612 $. La renda per capita de la població era de 16.812 $. Aproximadament el 4,2% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whitesboro-Burleigh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Whitesboro-Burleigh». American Fact Finder. Oficina del Cens dels Estats Units, 12-01-2010.
# Camaleó de Jackson

El camaleó de Jackson (Chamaeleo jacksonii) és una espècie de sauròpsid (rèptil) escatós de la família dels camaleònids nadiu de l'Àfrica oriental, d'inconfusible aspecte per tenir tres banyes, dues al front i una al nas.

## Distribució geográfica

Els camaleons de Jackson són natius de les regions humides i fredes de Kenya i Tanzània, a l'Àfrica de l'Est, i es troben en altituds per damunt dels 3.000 m. La subespècie T. j. merumontanus només es pot trobar a la muntanya Meru i la regió d'Arusha, Tanzània. La subespècie T. j. xantholophus va ser introduïda Hawaii en la dècada de 1970 i s'hi varen establir poblacions a totes les illes principals. Aquest origen és la font del comerç dels camaleons de Jackson, tot i que actualment n'està prohibit el comerç per evitar l'establiment de criadors.

## Subespècies

Existeixen tres subespècies:
* Chamaeleo jacksonii jacksonii Boulanger 1896
* Chamaeleo jacksonii merumontanus Rand 1958
* Chamaeleo jacksonii xantholophus Eason, Ferguson & Hebrard 1988

## Referències

* ↑ The Reptile Database - Chamaeleo jacksonii
# Picot escarlata

El picot escarlata (Veniliornis callonotus) és una espècie d'ocell de la família dels pícids (Picidae) que habita boscos i matolls del sud de Colòmbia, oest de l'Equador i nord del Perú.
# Districte de Lučenec

El districte de Lučenec - (eslovac) Okres Lučenec - és un dels 79 districtes d'Eslovàquia. Es troba a la regió de Banská Bystrica. Té una superfície de 825,59 km², i el 2013 tenia 74.548 habitants. La capital és Lučenec.

## Llista de municipis
### Ciutats

* Lučenec
* Fiľakovo

### Pobles

Ábelová | Belina | Biskupice | Boľkovce | Budiná | Bulhary | Buzitka | Čakanovce | Čamovce | Divín | Dobroč | Fiľakovské Kováče | Gregorova Vieska | Halič | Holiša | Jelšovec | Kalonda | Kotmanová | Lehôtka | Lentvora | Lipovany | Lovinobaňa | Lupoč | Ľuboreč | Mašková | Mikušovce | Mučín | Mýtna | Nitra nad Ipľom | Nové Hony | Panické Dravce | Pinciná | Pleš | Podrečany | Polichno | Praha | Prša | Píla | Radzovce | Rapovce | Ratka | Ružiná | Stará Halič | Šiatorská Bukovinka | Šurice | Šávoľ | Šíd | Tomášovce | Točnica | Trebeľovce | Trenč | Tuhár | Veľká nad Ipľom | Veľké Dravce | Vidiná
# Ulster Rugby

Ulster Rugby és un equip professional de rugbi a 15 irlandès, amb base a la província de l'Ulster, que participa en la Magners League. El club disputa els seus partits a la ciutat de Belfast, a l'estadi Ravenhill Stadium.

## Palmarès

* Magners League :
** Campió: 2006 (1)
* Copa d'Europa de rugbi a 15 :
** Campió: 1999 (1)

## Jugadors emblemàtics

* Stephen Ferris
* Rory Best
* Ian Humphreys
* Tom Court
* Andrew Trimble

## Enllaços externs

* Lloc oficial (anglès)
# Cura de moro

Cura de moro és una comèdia en 1 acte i en vers, original de Frederic Soler, estrenada el 7 de desembre de 1876, al Teatre Romea de Barcelona.
L'acció passa en un establiment d'aigües termals d'una muntanya de Catalunya.
L'obra està dedicada a l'actor Joaquim Pinós.
Ramon Suriñach i Baell té escrit un monòleg (1907) que duu per títol El coixet de Cura de moro

## Repartiment de l'estrena

* Rosalia: Rosa Cazurro
* Ignasi: Lleó Fontova
* Don Pere: Iscle Soler
* Don Brauli: Hermenegild Goula
* Pauet: Joaquim Pinós
* Coixet: Frederic Fuentes
* Josep: Emili Casas

## Edicions

* 6ª ed.: Llibreria d'Eudalt Puig. Barcelona, 1899. Refosa per Ernest Soler de las Casas, fill de l'autor.
# Filotes (patge)

Filotes (en llatí Philotas, en grec antic Φιλώτας) fou un patge macedoni d'origen traci, fill de Carsis, al servei del rei Alexandre el Gran. Els patges Hermolau i Sòstrat el van convèncer perquè s'unís a la seva conspiració contra el rei.
Quan es va descobrir la conspiració Filotes va ser condemnat a mort amb altres implicats.

## Referències

* ↑ 4.Philotas a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 329
# Santibáñez de la Peña

Santibáñez de la Peña és un municipi de la província de Palència, a la comunitat autònoma de Castella i Lleó.

## Pedanies

Aviñante de la Peña, Cornón de la Peña, Las Heras de la Peña, Pino de Viduerna, Tarilonte de la Peña, Velilla de la Peña, Viduerna de la Peña, Villafría de la Peña, Villalbeto de la Peña, Villanueva de Arriba, Villaoliva de la Peña i Villaverde de la Peña

## Demografia

Evolució demogràfica :
| 1991 | 1996 | 2001 | 2004 |
| 1912 | 1636 | 1434 | 1392 |
# Camaleó comú

El camaleó comú (Chamaeleo chamaeleon) és una espècie de sauròpsid (rèptil) escatós, única representant de la família dels camaleons (Chamaeleonidae) existent a Europa i és el camaleó mediterrani. A Espanya pot trobar-se en punts molt concrets de la geografia andalusa i al parc natural de la Serra de la Mola, Cap Tiñoso i Roldán, a la rodalia de Cartagena. A Portugal es troba a la zona de l'Algarve. Així mateix també viu a Creta i a Itàlia: s'ha naturalitzat a la part Sud de la regió de la Pulla i a Calàbria, segurament degut a introduccions d'origen humà. També està present per tota la costa mediterrània africana i al sud d'Anatòlia. El seu hàbitat són les pinedes o la màquia mediterrània properes a aiguamolls, estanys o zones humides, on abunden els mosquits i altres insectes, la base de la seva alimentació.
Es troben exemplars d'aquesta espècie des de principis de l'Holocè. Fou una de les últimes espècies a creuar d'Àfrica a Europa per la península Ibèrica. Pel que fa a la resta d'Europa, actualment aquest animal també

## Descripció

El camaleó comú és una espècie típica en el seu gènere, propi del clima mediterrani. Fa al voltant de 30 centímetres. Com els altres camaleons, el camaleó comú està adaptat a la vida arborícola. Prova d'això són els seus dits oposables i la cua prènsil (motiu pel qual la cua no es pot desprendre del cos). Té una llengua llarga, enganxosa i retràctil amb què atrapa les preses a distància, mosquits o altres insectes. Els seus ulls grans i prominents es poden moure individualment, donen a l'animal una visió estereoscòpica. Els ulls estan protegits per una rígida parpella amb una petita obertura. A la part posterior del cap es troba una cresta semicircular, similar a la d'altres camaleons. El cos és comprimit però l'animal el pot eixamplar en funció del seu esta d'ànim.
El color és variable. Normalment té el cos marró, però a l'estació de zel els mascles adquireixen una tonalitat verda, les femelles adquireixen un color blau negrós quan ja estan llestes per a la posta, i també canvien per moltes altres raons: per expressar el seu estat d'ànim, per camuflar-se, per rebre més o menys radiació solar, etc.

## Referències

* 1 2 Lafita, Íngrid «La comunitat de camaleons de més al nord d'Europa viu a Picassent». Diari La Veu, 11-06-2017 [Consulta: 7 juliol 2017].
* ↑ Andreone, Franco; et al. «The common chameleon Chamaeleo chamaeleon in southern Italy: evidence for allochthony of populations in Apulia and Calabria». Italian Journal of Zoology, 2016.

## Enllaços externs

* Camaleó comú a reptiles-database
# Denise Ramsden

Denise Ramsden (Yellowknife, Territoris del Nord-oest, 21 de novembre de 1990) és una ciclista canadenca professional des del 2011. El 2012 va guanyar el campionat nacional en ruta.

## Palmarès

* 2009
** Campiona del Canadà sub-23 en ruta
** Campiona del Canadà sub-23 en contrarellotge
* 2011
** Campiona del Canadà sub-23 en ruta
** Campiona del Canadà sub-23 en contrarellotge
* 2012
** Campiona del Canadà en ruta
* 2014
** 1a al Gran Premi de Gatineau
* 2015
** 1a al Sea Otter Classic (carretera)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Lex Talaria

La lex Talaria va ser una antiga llei romana d'època desconeguda, esmentada per Plaute. Les lleis antigues romanes que limitaven o prohibien els jocs d'atzar o de daus als banquets van ser anomenades talàries i segurament aquest era un terme genèric per designar a una d'aquestes lleis. Sembla que va ser un antecedent de la lex Cornelia de lusu.

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 154 [Consulta: 21 abril 2022].
Viccionari
# Dmitri Galiamin

Dmitri Aleksandrovitx Galiamin (rus: Дмитрий Александрович Галямин; nascut el 8 de gener de 1963 a Moscou) és un exfutbolista i entrenador rus. Com a futbolista ocupava la posició de defensa.
Va destacar a les files del CSKA de Moscou, on va disputar gairebé tres-cents partits durant la dècada dels 80. El 1991 es trasllada a la competició espanyola, on milita al RCD Espanyol i al CP Mérida.
Va ser internacional per la Unió Soviètica, per la Comunitat d'Estats Independents i per la nova selecció russa. Va participar en el Mundial de 1994.

## Entrenador

Galiamin ha dirigit a diversos equips russos: FC Dynamo Saint Petersburg (2003), FC Kristall Smolensk (2003), FC Khimki (2004), FC Tom Tomsk (2004), FC Anzhi Makhachkala (2004-06), FC Spartak Nizhny Novgorod (2006), FC Master-Saturn Yegoryevsk (2008).

## Enllaços externs

* Fitxa del jugador
* Fitxa del jugador amb l'Espanyol
# Tosos

Tosos és un municipi d'Aragó situat a la província de Saragossa i enquadrat a la comarca del Camp de Carinyena.

## Referències

Viccionari
# Cèntul IV de Bearn

Cèntul IV, mal anomenat el Vell, fou vescomte de Bearn des de 1022 fins a la seua mort en 1058.

## Biografia

En morir el seu pare Gastó II, Cèntul encara era menor d'edat, pel que s'instaurà una regència fins a 1022, que Cèntul va accedir als drets plens de vescomte.
Va atorgar gran importància a mantenir bones relacions amb l'església catòlica. En 1022 fundà el monestir de Saint-Pé-de-Geyres, prop de la frontera entre Bearn i Bigorra.
Va acréixer el poder de Bearn en incorporar al seu domini el veí vescomtat d'Auloron, pel que sembla pel seu matrimoni amb Àngela d'Auloron, filla i hereva del vescomte Aner II Llop.
Sembla que va associar al tron el seu fill Gastó, mort en o abans de 1045.
Va guerrejar contra els vescomtats veïns de Dax i Sola, fent matar el vescomte de Dax Arnaud II el 1050. Ell mateix va morir el 1058 en una emboscada per tropes suletines. El va succeir el seu net Cèntul V.

## Descendència

Tingué set fills amb Àngela d'Oloró:
* Gastó III, associat al tron
* Ramon Cèntul
* Auriol Cèntul, senyor de Clarac
* Igon
* Baudreix
* Boeil
* Auga

## Referències

* TUCOO-CHALA, Pierre. Quand l'Islam était aux portes des Pyrénées. Biarritz: J&D Editions, 1994. ISBN 2-84127-022-X.
* Bearn, en la Auñamendi Entziklopedia
| Precedit per: Gastó II | Vescomte de Bearn 1022-1058 | Succeït per: Cèntul V |
# Filoteu

Filoteu és el nom dels següents personatges:
* Filoteu d'Alexandria, patriarca d'Alexandria al segle x.
* Filoteu, patriarca d'Alexandria (1435-1459)
* Filoteu Cocci, patriarca de Constantinoble al segle xiv.
* Filoteu Monjo o Filoteu Sant, monjo grec romà d'Orient d'època incerta.
* Filoteu, escriptor eclesiàstic grec, identificat com la mateixa persona que Teòfil el Protoespatari.
# Santibáñez del Val

Santibáñez del Val és un municipi de la província de Burgos a la comunitat autònoma de Castella i Lleó. Forma part de la comarca de l'Arlanza.

## Demografia

Evolució demogràfica :
| 1991 | 1996 | 2001 | 2004 |
| 69 | 64 | 66 | 70 |
# Cabana dels Graus

La Cabana dels Graus és una antiga cabana habilitada com a masia del poble d'Escarlà, de l'antic terme ribagorçà de Sapira, pertanyent actualment al municipi de Tremp. éS a l'esquerra i a prop de la riba de la Noguera Ribagorçana, a los Graus, indret que li dona el nom. És al nord d'Escarlà i també al nord de Cal Sabater.

## Referències

* ↑ Institut Cartogràfic de Catalunya
# Pere Comas Barceló

Pere Comas Barceló (Palma, 1952) és un periodista mallorquí.
Llicenciat en dret (1976) i en ciències de la informació (1981). El 1972 va començar a treballar al diari "Última Hora", on va col·laborar sobretot en les seccions d'informació municipal i d'ensenyament. Després en va ser redactor en cap i director adjunt. Des de 1984, i fins al 2014, va ser director del diari. En aquest temps es varen crear diversos suplements i, en especial, el dominical "Brisas", aconseguint consolidar-se com el periòdic amb més tirada de la premsa mallorquina.

## Referències

* ↑ «Comas Barceló, Pere». A: Dolç i Dolç, Miquel (coord.). Gran Enciclopèdia de Mallorca. Volum 3. Palma: Promomallorca, p. 403. ISBN 84-8661702-2.
# Llau de les Collades (Mas de Vilanova)

La llau de les Collades és una llau del terme de Conca de Dalt, al Pallars Jussà, dins de l'antic terme d'Hortoneda de la Conca, en l'àmbit de l'antiga caseria del Mas de Vilanova.
Es forma a la Costa Gran, al vessant de ponent del Montagut, des d'on davalla cap al nord-oest, deixa les Escabroses a llevant, i s'aboca en el riu de Carreu a migdia de lo Riu de Vilanoveta i en el costat de ponent del Planell de les Bruixes. El Camí de les Collades discorre paral·lel a la llau pel seu costat de ponent.

## Enllaços externs

* Institut Cartogràfic de Catalunya; cal fer dos passos d'aproximació
# Dmitri Goriainov

Dmitri Goriainov (30 de juny de 1914 - 1991) va ser un atleta soviètic, especialista en el llançament de pes, que va competir durant la dècada de 1940.
En el seu palmarès destaca una medalla de plata en la prova del llançament de pes del Campionat d'Europa d'atletisme de 1946, rere l'islandès Gunnar Huseby. Guanyà el campionat nacional de pes de 1945, i en cinc ocasions finalitzà en segona posició. El 1946 aconseguí el rècord soviètic de pes.
Un cop retirat exercí d'entrenador.

## Millors marques

* Llançament de pes. 15,82 metres (1952)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ Zelichenka, B. B.; Matchstick, B.N.; Steinbach, B. L.. Atletisme: Enciclopèdia A-Z en 2 volums (en rus), 2013, p. 202. ISBN 978-5-904885-81-6.
* ↑ Waśko, Janusz (1953-).. Athletics National Records Evolution : 1912-2006. GreenArt Jacek Kardasz, 2007, p. 134. ISBN 978-83-925457-0-5.
* ↑ «Горяинов Дмитрий Васильевич | Спорт-страна.ру» (en rus). [Consulta: 12 maig 2020].
* ↑ «Track and Field Statistics». [Consulta: 12 maig 2020].
# Joan Fuster (desambiguació)

Joan Fuster és el nom dels següents personatges:
* Joan Fuster Bonnin (Palma (Mallorca) 1870 - 1943) fou un pintor impressionista.
* Joan Fuster i Ortells (Sueca, 23 de novembre de 1922 - Sueca, 21 de juny de 1992) fou un escriptor valencià en llengua catalana.
* Joan Fuster i Sobrepere (Barcelona, 1955) és historiador, gestor cultural, professor universitari i polític català.
# Cèntul VI de Bearn

Cèntul VI fou vescomte de Bearn des de la mort del seu pare Gastó IV en 1131 fins a la seua pròpia mort en 1134.
Atès que era menor d'edat, fou la seva mare Talesa d'Aragó la qual va assumir la regència del vescomtat durant aquest període. El seu preceptor va ser el bisbe de Lescar Guido de Lons, que també assumí el comandament de les tropes bearneses.
En 1134 Cèntul partí al capdavant de les tropes bearneses per a unir-se a la "croada" convocada pel rei Alfons I d'Aragó per a prendre la fortalesa de Garrotxa. El 17 de juliol de 1134 l'exèrcit cristià va ser derrotat completament per un exèrcit almoràvit. Cèntul va morir en la batalla.
Com que no tenia descendència, el vescomtat va passar, via la seva germana major Guiscarda, al fill d'aquesta Pere (II de Bearn i III de Gabardan).
| Precedit per: Gastó IV el Croat | Vescomte de Bearn 1131-1134 | Succeït per: Pere II |

## Referències

* TUCOO-CHALA, Pierre. Quand l'Islam était aux portes des Pyrénées. Biarritz: J&D Editions, 1994. ISBN 2-84127-022-X.
# Foradada del Balcó

La Foradada del Balcó és gairebé un finestral entre les roques. Està situada a Mura, a al Sud-Est del coll Garganta, al Parc Natural de Sant Llorenç del Munt i l’Obac. Està a uns 50 metres de la font de l’Hort just en el camí en el corriol que puja dels del revol del Xiprers al quilòmetre 11 de la carretera de Matadepera a Mura.

## Referències

* ↑ «santllorencdelmunt.com - Fotos - Sant Llorenç del Munt i l'Obac». [Consulta: 11 juliol 2024].
* ↑ «Foradada del Balcó» (en castellà). [Consulta: 11 juliol 2024].
* ↑ Suades Ortuño, Ramon «La Foradada del Balcó». Guia interactiva del Parc Natural de Sant Llorenç del Munt i Serra de l’Obac. Centre Excursionista de Terrassa [Terrassa], 2024.
# Santibáñez de Ecla

Santibáñez de Ecla és un municipi de la província de Palència a la comunitat autònoma de Castella i Lleó (Espanya). Inclou les pedanies de San Andrés de Arroyo i Villaescusa de Ecla.

## Demografia

Evolució demogràfica :
| 1991 | 1996 | 2001 | 2004 |
| 120 | 109 | 98 | 87 |